CELEX: 62015TN0269
Language: et
Date: 2015-05-28 00:00:00
Title: Kohtuasi T-269/15: 28. mail 2015 esitatud hagi – Novartis Europharm versus Euroopa Komisjon

24.8.2015   
            
            
               ET
            
            
               Euroopa Liidu Teataja
            
            
               C 279/36
            
         28. mail 2015 esitatud hagi – Novartis Europharm versus Euroopa Komisjon
   (Kohtuasi T-269/15)
   (2015/C 279/45)
   Kohtumenetluse keel: inglise
   
      Pooled
   
   
      Hageja: Novartis Europharm Ltd (Camberley, Ühendkuningriik) (esindaja: advokaat C. Schoonderbeek)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada vaidlustatud otsus, ja
            
         
               —
            
            
               jätta Euroopa Komisjoni kohtukulud tema enda kanda ja mõista temalt välja Novartise kohtukulud.
            
         
      Väited ja peamised argumendid
   
   Oma hagis palub hageja tühistada komisjoni 18. märtsi 2015. aasta otsus C(2015) 1977 final Pari Pharmale müügiloa andmise kohta inimtervishoius kasutatava ravimi „Vantobra – tobramycine” jaoks.
   Hagi põhjenduseks esitab hageja kaks väidet.
   
               1.
            
            
               Esimene väide, et Euroopa Komisjoni otsus on ebaseaduslik, kuna see rikub Novartis Europharm Ltd. harva kasutatavate ravimite turustamise ainuõigust tootele TOBI Podhaler vastavalt määruse (EÜ) nr 141/2000 (1) artikli 8 lõikele 1, kuna harva kasutatavate ravimite turustamise ainuõiguse periood ei ole aegunud, samas kui tutrustamise ainuõiguse erandi andmise tingimused vastavalt sama määruse artikli 8 lõikele 3 ei ole täidetud.
            
         
               2.
            
            
               Teine väide, et Euroopa Komisjoni otsus on ebaseaduslik jka seetõttu, et see ei sisalda Euroopa Liidu toimimise lepingu artiklis 296 ja määruse (EÜ) nr 726/2004 (2) artikli 81 lõikes 1 nõutud põhjendusi.
            
         
      (1)  Euroopa Parlamendi ja nõukogu 16. detsembri 1999. aasta määrus (EÜ) nr 141/2000 harva kasutatavate ravimite kohta (EÜT L 18, 22.1.2000, lk 1).
   
      (2)  Euroopa Parlamendi ja nõukogu 31. märtsi 2004. aasta määrus (EÜ) nr 726/2004, milles sätestatakse ühenduse kord inim- ja veterinaarravimite lubade andmise ja järelevalve kohta ning millega asutatakse Euroopa ravimiamet (ELT L 136, 30.4.2004, lk 1).